Espania

U natio **Espania** alo **Espania** [fono: espanja], pre u **Regi de Espania** [Reino de Espania], es u natio a sud-uest kontinenta Europa ko plu mero de area trans mari steno-lo Gibraltar e Atlanti oceani. Un area de kontinenta Europa es a semi-nesia Iberia. Un area habe plu bi nesia fa: plu nesia Kanari de litora de kontinenta Afrika, e plu nesia Baleari in mari Mediteranea. Plu Afrika idio-lo Ceuta, Melilla e Peñón de Vélez de la Gomera sti; Espania es u solo natio de Europa; qi habe u margina kon Afrika natio (Moroko). Plus oligo mikro nesia a mari Albora es u mero de area de natio Espania. U mega mero de natio habe margina: a sud e uest per mari Mediteranea, a nord e nord-est per natio France e u natio Andora e baia Biskai, e a uest e nord-uest per natio Portugal e oceani Atlanti.

U natio Espania es u demo-krati natio kon u parlamenta e minus u religio favo, plus u parlamenta-regi natio ko rex Felipe VI iso u cefa de natio. U natio habe plu mega tekno e in-valuta, kon u maxi mega eko-nomi 14 de pan ge-face ra, e u 16 per PPP\*. U natio es u membra de plu ge-Uni Natio (UN), un Europa Uni (EU), Eurozona, plu Konsili-pe de Europa (CoE), un Organi de plu Iberia-Amerika Natio (OEI), un Unio pro Mediteranea, u Nord-Atlanti-Akorda Organi (NATO), un Organi pro Eko-Nomi Kon-Ergo e Evolve (OECD), un Organi pro Sekuri e Kon-Ergo in Europa (OSCE), un Area Schengen, un Holo-Geo Komerci Organi (WTO) e poli plus societa. U natio ne es u veri mero de u G20 (u Grega ex 20). Anti-co u natio habe un "holo-tem petitio" a pan unio, e du akti lo pan unio. U-ci ra sti; u natio es u praxi membra de u-ci uni.

U mega kultura e lingua histori habe ma poli de 570 miliona Espania-lingua pe; qi sti; un Espania-lingua es u maxi freqe ge-dice lingua bi po Tsongqo lingua Guānhuà (Mandarin). U natio habe pan holo-Geo histori loka tri de UNESCO.

Pedibola: Real Madrid, Atletico Madrid. Catalunya : Barcelona, Espanyol. Athletic (sic) Bilbao.

## Histori

Per kine e proto eko de homi, plu hetero demo more gene evolve in tera: Fenici, Elada, Kelti e Kartagini. U demo de civita Roma pa gene vikto anti u-la tera proxi anua 200 pre Kristo. Mu dona ad id u nomina Hispania akorda pre-kron Fenici nomina, Sp(a)n alo Spania. Espania du es infra Roma arki a fali de uest Roma imperi natio kron hekto-anua tetra. Kausa-co plu Germani tribu unio de centra kontinenta Europa kine in la. U Germani demo Visigot gene es u duce mero pre hekto-anua penta. Id regi tera habe u mega mero de peninsula.

Tem proto hekto-anua okto, u regi Visigot gene lose ad Islam regi Umayyad; qi sti ma poli de 700 anua de Islam arki. U-la tem, Islam Espania gene es u mega valuta e sofi centra. Ko-co u civita Kordoba pa es inter plu maxi mega e pluto de kontinenta Europa. Oligo Kristo-pe regi gene proto a nord margina de peninsula Iberia, cefa inter mu: León, Kastilja, Aragon, Portugal e Navarra. Tem seqe seti hekto-anua, u tem-a-tem difusi de plu-la regi - akorda Geo histori ko nomina "re-vikto", alo RECONQUISTA - gene maxi gravi per Kristo-pe rapi de fini Islam tera, u regi tera Nasrid de Granada, anua 1492. U-la iso anua, Kristofer Kolombo kine a neo Geo pro plu Katolika regi. U geneti regi tera de mu; qi pa es un unio de Kastilia e Aragon, plu-kron es un idea de proto Espania iso ge-uni natio. De hekto-anua 16 a proto de hekto-anua 19, u natio Espania habe mono ex maxi mega Geo imperi arki tem holo-Geo histori.

## Geografi

Kon area 505,990 km2, Espania es u maxi mega natio mo a sud kontinenta Europa, u maxi mega natio bi ad uest Europa e Europa Unio, e u maxi mega natio tetra per area a kontinenta Europa. Ko pan civi ma poli de 47.3 miliona, Espania es u maxi mega natio sixa de kontinenta Europa, e maxi mega natio tetra de Europa Unio. U kapitala e maxi mega civita es Madrid. Plus ma gravi civita es: Barcelona, Valencia, Sevilia, Zaragoza, Málaga, Murcia, Palma, Las Palmas de Gran Canaria, e Bilbao.

* Andalucia
* Asturias
* Cantabria
* Euskadi
* Navarra
* Aragon
* Katalonia
* Valencia Komuni
* Madrid Komuni
* Murcia
* Kastilia e Leon
* Kastilia-La Mancha
* La Rioja
* Plu Insula Balear
* Plu Insula Kanaria